на дружества на трети страни, който от двата режима е по-благоприятен.
 Тези дейности включват, но не са ограничени до:
 а)
 маркетинг и продажба на услуги, свързани с морския транспорт и свързани с това услуги посредством пряк контакт с клиенти, от предлагане на цена до фактуриране, независимо дали тези услуги се извършват или предлагат от самия доставчик на услуги или от доставчици на услуги, с които продавачът на услуги е установил трайни бизнес отношения;
 б)
 закупуване и употреба, за своя сметка или от името на свои клиенти (и препродажба на свои клиенти) на всякакви транспортни и свързани с тях услуги, включително вътрешно-транспортни услуги с всякакъв вид транспорт, особено вътрешен воден транспорт, сухопътен и железопътен транспорт, необходими за предоставянето на интегрирана услуга;
 в)
 подготовката на документация, свързана с транспортни документи, митнически документи и други документи, свързани с произхода и естеството на транспортираните стоки;
 г)
 предоставяне на бизнес информация по всякакъв начин, включително посредством компютъризирани информационни системи и обмен на електронни данни (предмет на недискриминационни ограничения по отношение на далекосъобщенията);
 д)
 създаване на бизнес отношения, включително участие в акционерния капитал на дружеството и назначаването на местен персонал (или, при чуждестранен персонал, в зависимост от съответните разпоредби на настоящото споразумение), с местно установена спедиторска организация;
 е)
 действие от името на дружествата, организиране на извикването на кораба или поемане на товари при необходимост.
 Член 31
 За целите на настоящото споразумение:
 а)
 „дружества на Общността“ или „молдовско дружество“ съответно означава дружества, основани в съответствие със законите на държава-членка или съответно на Република Молдова, имащи регистрирано седалище, централно управление или основно място на стопанска дейност на територията на Общността или съответно на Република Молдова. Ако обаче дружеството, създадени в съответствие със законите на държава-членка или съответно на Република Молдова, имат само адрес на управление на територията на Общността или съответно на Република Молдова, дружеството се приема за дружество на Общността или съответно на Република Молдова само ако дейностите ѝ са реално и продължително свързани с икономиката на една от държавите-членки или съответно на Република Молдова;
 б)
 „дъщерно дружество“ е дружество, което е ефективно контролирано от първото дружество;
 в)
 „клон“ на дружество е място на стопанска дейност без правосубектност, което изглежда дълготрайно установено като продължение на дружество майка, има свое управление и е материално обезпечено да извършва стопанска дейност с трети страни, така че последните, въпреки че знаят, че при необходимост ще се осъществи юридическа връзка с дружеството-майка, чието централно управление е извън страната, не се налага да контактуват директно с дружеството-майка, а могат да извършват бизнес операции при мястото на стопанска дейност на учреденото продължение;
 г)
 „установяване“ е правото на дружества на Общността и на Република Молдова, както са упоменати в буква а) да предприемат и осъществяват стопански дейности чрез учредяване и ръководене на дъщерни дружества и клонове в Република Молдова или съответно в Общността;
 д)
 „дейност“ е упражняване на стопански дейности;
 е)
 „стопански дейности“ са дейности от промишлен характер, дейности от търговски характер, дейности на занаятчии и упражняващи свободни професии.
 По отношение на международния морски транспорт, включително морския транспорт, граждани на държавите-членки или на Република Молдова,